लखनऊ. सूबे में कानून व्यवस्था पर उठने वाले सवालों के जवाब में प्रदेश के मुख्यमंत्री कहते हैं कि विपक्ष उनकी सरकार को बदनाम करने की साजिश रच रही है। लेकिन स्थिति ये है कि यूपी में जनता तो छोड़िए खुद पुलिस ही सुरक्षित नहीं। पिछले दो महीनों में ही करीब एक दर्जन ऐसी घटनाएं हो चुकी हैं, जिनमें दरोगा से लेकर सिपाही तक या तो पीटे गए या उन्इें गोली मार दी गई। कहीं पुलिस से एके-47 तक लूट ली जा रही है, तो कहीं ट्रक से पुलिस जीप ही कुचल दी जा रही है। आला अफसर कहते हैं कि पुलिस का काम तो वैसे ही जोखिम भरा होता है। सरकार इन घटनाओं को लेकर गंभीर है और पुलिसकर्मियों में बेहतर तालमेल के साथ ही उनके ऊपर बढ़े काम के दबाव को कम करने की कोशिश कर रही है।
एडीजी लॉ एंड ऑर्डर अरुण कुमार कहते हैं कि इन बढ़ती घटनाओं के पीछे अफसरों और सिपाहियों के बीच कम्युनिकेशन गैप और कुछ पुलिसकर्मियों की निजी समस्या कारण रहती हैं। वह कहते हैं कि पुलिसिंग में जोखिम तो रहता ही है लेकिन ऐसी घटनाएं आमतौर पर कम्युनिकेशन गैप के कारण होती हैं। हमारी कोशिश है कि इसी कम्युनिकेशन गैप को खत्म किया जाए। इसके लिए हर घटना की सूचना के साथ ही शासन से लेकर आला अफसरों के क्या निर्देश आ रहे हैं। इन्हें जिले के कप्तान से लेकर एसओ की जिम्मेदारी तय की गई कि वह सिपाही तक पूरे निर्देश पहुंचाएं।
उन्हें भी परिस्थिति की पूरी जानकारी होनी चाहिए। यही नहीं हम फोर्स पर से प्रेशर कम करने की भी कोशिश कर रहे हैं, ताकि वह अपना काम बेहतर ढंग से कर सकें। इसके लिए अब प्रदेश में तय कर दिया गया कि कोई सिपाही 12 घंटे से ज्यादा की ड्यूटी नहीं करेगा। पहले चौबीस घंटे की ड्यूटी आम होती थी। यही नहीं लखनऊ में पायलट प्रोजैक्ट के तहत वीकली ऑफ की व्यवस्था शुरू की गई, जिसे पूरे प्रदेश में लागू किया जाना है।
फोर्स कम है इसलिए इसे लागू करने में समय जरूर लग सकता है। वहीं कई बार पुलिस पर हो रहे इन हमलों के पीछे पुलिसकर्मियों की व्यक्तिगत समस्या होती है। एक मामले में सिपाही बिना थानेदार को सूचना दिए अपनी प्रेमिका से मिलने चला गया, यहां उस पर हमला हुआ और गोली मार दी गई। 31 मई को मथुरा में एक अभियान के तहत पहुंची स्पेशल आपरेशन ग्रुप, आगरा की टीम पर थाना बरसाना मे हाथिया गांव में ग्रामीणों और वाहन लुटेरों ने हमला बोल दिया। दोनों ओर से जमकर पथराव व फायरिंग में दो लोगों की मौत हो गई, जबकि एक गंभीर रूप से घायल है।
शेष स्टोरी पढ़ने के लिए आगे क्लिक कीजिए...
hin_Deva hin_Deva hin_Deva hin_Deva hin_Deva